Bacon er som bekendt 'grisens egen krydderi'.

Elsket af mange, hadet af sundhedsapostle.

Men selv for forbrugere med et begejstret forhold til bacon kan det vel blive for meget.

Og mon ikke Burger King strammer den lige rigeligt.

I USA - hvor ellers - vil de nu introducere en softice-dessert med bacon.

Når vi straks nævner tallet 510, så er det ikke prisen på desserten - hverken i kroner eller dollars - det er kalorieindholdet i en enkelt portion.

Bacon-sundae, der bliver et sommertilbud, består foruden vanilije-is og bl.a. karamel både af bacon-krymmel og en skive velstegt bacon.

Men på den måde er man også sikret 18 gram fedt og hele 61 gram sukker, bare på en enkelt portion.

Hvorvidt den delikate dessert kommer til Danmark er uvist.

Visse lande er ramt af bacon-galskab.

I Japan kan man - for godt en femmer - få yderligere 15 (!) skiver på sin burger.

Det fik i april en ung mand til at bestille en burger med 1050 skiver bacon.

Se den på video her.